
 APROBAT,







                                                   PRIMAR,









       Dr. Ing. GHEROGHE CIUHANDU

REFERAT

privind reorganizarea Serviciului pentru Protecţia Copilului şi Familiei 
Serviciul pentru Protecţia Copilului şi Familiei s-a înfiinţat prin Hotărârea nr.466 din data de 20.12.2005 a Consiliului Local al Municipiului Timişoara – prin reorganizarea Centrului de Tranzit pentru minori “Sf. Nicolae”-, aflat în subordinea Direcţiei de Asistenţă Socială Comunitară a Municipiului Timişoara. Obiectivul principal al noului serviciu este prevenirea separării copilului de familia prin furnizarea de servicii de zi conform Legii 272/21.04.2004 privind protecţia şi promovarea drepturilor copilului. 

Luând în considerare decizia Curţii de Conturi nr.42/20.11.2009 emisă de Directorul Camerei de Conturi Timiş, de luare, de către ordonatorul principal de credite al Primăriei Municipiului Timişoara a măsurilor legale care să asigure :

(1) Clarificarea modului de atribuire a calităţii de ordonatori de credite având în vedere actele de înfiinţare, regulamentele de organizare şi funcţionare în cazul servicilui public :

· Serviciul pentru Protecţia Copilului şi Familiei ;

referitor la înfiinţarea în calitate de ordonator terţiar de credite fără personalitate juridică, contrar prevederilor legale (Legea nr.273/2006 privind finanţele publice locale) ; 
Prin Hotărârea Consiliului Local al Municipilului Timişoara nr.157/18.04.2006 s-a aprobat Regulamentul de Organizare şi Funcţionare la Serviciul pentru Protecţia Copilului şi Familiei, unde la Cap.I, art.1. alin.(1), art.2 şi art.7 se prevede: 

„Art.1.(1) Serviciul pentru Protecţia Copilului şi Familiei este un serviciu fără personalitate juridică, care funcţionează în subordinea Direcţiei de Asistenţă Socială Comunitară a Municipiului Timişoara, începănd cu data de 01.01.2006, înfiinţat prin Hotărârea Consiliului local al Municipiului Timişoara nr.466/20.12.2005, - având calitate de ordonator terţiar de credite”

„Art.2. Prin Serviciul pentru Protecţia Copilului şi Familiei în înţelesul prezentului regulament, se înţelege serviciul fără personalitate juridică, subordonat şi structurat pe competenţe, potrivit organigramei, aprobată prin H.C.L. nr.466/20.12.2005”

„Art.7. Serviciul pentru Protecţia Copilului şi Familiei dispune de cod fiscal, cont bancar propriu, precum şi de ştampilă proprie, actele prin care se angajează juridic şi patrimonial se semnează de şeful serviciului şi de economistul cu atribuţii de control financiar preventiv. În cazul încheierii de contracte, acestea vor fi avizate şi juridic şi semnate de ordonatorul secundar de credite.”

Avănd în vedere prevederile art.21 - Categorii de ordonatori de credite la alin.(1) şi (4) din Legea nr.273/29.06.2006 privind finanţele publice locale, unde se prevede:

„(1) Ordonatorii de credite sunt de trei categorii: ordonatori principali, ordonatori secundari şi ordonatori terţiari.

(4) Conducătorii înstituţiilor publice cu personalitate juridică, cărora li se alocă fonduri din bugetele prevăzute la art.1 alin.(2), sunt ordonatori secundari sau terţiari de credite, după caz.”
Având în vedere H.G. nr. 1.438/02.09.2004 pentru aprobarea regulamentelor-cadru de organizare şi funcţionare a serviciilor de prevenire a separarii copilului de familia sa, precum şi a celor de protecţie specială a copilului lipsit temporar sau definitiv de ocrotirea părinţilor săi, în Anexa 2, la art. 2 alin.(3) , se prevede:

“(3) Serviciile de zi, înfiinţate de consiliile locale, se organizează ca unităţi cu personalitate juridică în subordinea acestora şi sub coordonarea serviciului public de asistenta socială de la nivelul municipiilor şi oraşelor sau, după caz, sub coordonarea persoanelor cu atribuţii de asistenta socială din aparatul propriu al consiliilor locale comunale.”
De asemenea, prevederile Legii nr.47/2006 privind sistemul naţional de asistenţă socială coroborate cu cele ale  O.G. nr.68/2003 privind serviciile sociale  şi cele ale  Legii nr. 215/2001 privind administraţia publică locală conţin termenul”furnizor de servicii sociale de drept public” definit astfel:

-furnizorii de servicii sociale sunt persoane fizice sau juridice, de drept public sau privat care acordă servicii sociale în condiţiile prevăzute de lege; acreditarea reprezintă procesul prin care furnizorul de servicii sociale îşi demonstrează propria capacitate funcţională, organizaţională şi administrativă în acordarea servciilor sociale-Legea 47/2006 art.5 lit.e) şi i).

-furnizorii de servicii sociale pot fi persoane fizice sau juridice, publice ori private - O.G. nr.68/2003 art.11; 

-furnizorii de servicii sociale, de drept public sau privat, care acordă serviii sociale în condiţiile prevăzute de lege- Legea nr. 215/2001 –art.1 alin.(2) lit.g) pct.4 

Având în vedere Decizia nr.217 din 24.08.2009 de acreditare a Centrului de Zi “Sf. Nicolae” şi a Deciziei nr.127 din 08.11.2007 de acreditare a Centrului de Consiliere şi Sprijin pentru Părinţi şi Copii pe codul fiscal 18271380 al Serviciului pentru Protecţia Copilului şi Familei; Codul fiscal este diferit de cel al Direcţiei de Asitenţă Socială Comunitară Timişoara, precum şi toate avizele şi autorizaţile necesare funcţionării celor 2 centre sunt obţinute pe codul fiscal al serviciului nostru.
Având în vedere cele expuse, în baza art.36 alin. 2 lit.(a)  şi (d), alin. (3)  lit.(b) şi alin.6 lit.(a), pct.2  din Legea nr.215/2001 privind administraţia publică locală

PROPUNEM:

1. Reorganizarea Serviciului pentru Protecţia Copilului şi Familiei Timişoara, ca serviciu cu personalitate juridică în subordinea Direcţiei de Asistenţă Socială Comunitară Timişoara, cu păstrarea sediului, codului fiscal, contului şi ştampilei proprii, şeful serviciului fiind ordonator terţiar de credite. 
2. Aprobarea Organigramei, Statului de funcţii şi a Regulamentului de organizare şi funcţionare al Serviciului pentru Protecţia Copilului şi Familiei Timişoara  conform anexei nr.1, anexei nr.2 şi anexei nr.3. 
Viceprimar, 

ADRIAN ORZA

                      Director Executiv,                                                                            Director Executiv Adjunct 
                       Maria Stoianov                                                                                 Gabriela-Cristina Curuţ       


             Şef Serviciu                                                                                       Şef Serviciu Juridic,

                Serviciul pentru Protecţia                                                                            Mirela Lasuschevici

                     Copilului şi Familiei

                  Mihaela Buzilă-Petrescu       

                      Consilier juridic,

                      Erceanu Ciprian

